**ผลงานการพัฒนาระบบงาน (CQI Story) โรงพยาบาลวังจันทร์ ปี 2557**

**ชื่อเรื่อง**: **การพัฒนาระบบบริการโรคติดต่อทางเพศสัมพันธ์ที่เป็นมิตรในกลุ่มผู้ติดเชื้อเอชไอวี/เอดส์**

**สรุปผลงานโดยย่อ**:

การสร้างกลไกการจัดบริการเป็นมิตรสำหรับการดำเนินงานด้านโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์เพื่อให้กลุ่มเป้าหมายได้รับการตรวจคัดกรอง STIอย่างครอบคลุม 100%และได้รับบริการ STI case management ตามมาตรฐาน เน้นรูปแบบการบูรณางาน HIV&STI และการส่งเสริมป้องกันการแพร่กระจายเชื้อ (safe sex) และการดูแลผู้ป่วยอย่างต่อเนื่องลดอุบัติการณ์โรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์ให้เป็นศูนย์

**เป้าหมาย**:

1. เพื่อให้ผู้ติดเชื้อเอชไอวี/เอดส์เข้าถึงบริการที่ส่งเสริมสุขภาพด้านโรคติดต่อทางเพศสัมพันธ์
2. เพื่อพัฒนาระบบบริการด้านโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์

**ปัญหาและสาเหตุโดยย่อ:**

จากการประเมินคุณภาพการดูแลผู้ติดเชื้อเอชไอวี/เอดส์ ตัวชี้วัดด้านการส่งเสริมสุขภาพของผู้ติดเชื้อเอชไอวี/เอดส์ถือว่าเป็นส่วนสำคัญในการดำเนินงานตั้งแต่การคัดกรองผู้ป่วยก่อนเข้ารับบริการยาต้านไวรัส การติดตามดูแลอย่างต่อเนื่องเพื่อป้องกันภาวะแทรกซ้อนอื่นที่ตามตาม เช่น วัณโรค โรคติดต่อทางเพศ สัมพันธ์ หรือมะเร็งปากมดลูกในกลุ่มผู้ป่วยหญิง ทีมดูแลผู้ติดเชื้อเชไอวี/เอดส์โรงพยาบาลวังจันทร์เห็นความสำคัญเนื่องจากในปี 2556 พบอุบัติการณ์ผู้ป่วยโรคติดต่อทางเพศสัมพันธ์ที่มีอาการถึงร้อยละ1.2 ในกลุ่มผู้ติดเชื้อเอชไอวี/เอดส์ที่รับบริการยาต้านไวรัส และจากการทบทวนผลการดูแลพบอีกว่าการคัดกรองโรคติดต่อต่อทางเพศสัมพันธ์ยังอยู่ในเกณฑ์ที่ไม่ครอบคลุมเพียงร้อยละ 84.62 การป้องกัน (safe sex) ใส่ถุงยางอนามัย ร้อยละ 97.4 ซึ่งปัญหาโรคติดต่อต่อทางเพศสัมพันธ์ในปัจจุบันพบมากขึ้นทุกกลุ่มวัย รวมทั้งผู้ติดเชื้อเอชไอวี/เอดส์ สามารถแพร่กระจายเชื้อได้อย่างรวดเร็วหากไม่ตระหนักในเรื่องการป้องกันโดยการใช้ถุงยางอนามัยอาจทำให้เกิดปัญหาสุขภาพระยะยาวตามมาได้ ดังนั้นเพื่อให้ประชากรกลุ่มเป้าหมาย(ผู้ติดเชื้อเอชไอวี/เอดส์) เข้าถึงบริการที่มีคุณภาพในการส่งเสริมเพื่อการป้องกันและควบคุมโรคติดต่อทางเพศสัมพันธ์ รวมทั้งสุขภาพทางเพศอื่นๆ จึงจำเป็นอย่างยิ่งที่จะต้องมีระบบการให้บริการสุขภาพเฉพาะด้านที่ครบวงจร มีความเป็นมิตร ไม่รังเกียจ ไม่ตัดสิน และไม่เลือกปฏิบัติ ตลอดจนมีความเข้าใจในพฤติกรรมทางเพศซึ่งจะส่งผลดีต่อกระบวนการสื่อสารข้อมูลต่างๆ เป็นทางเลือกในการป้องกันตนเองตลอดจนการดูแลสุขภาพด้านอื่นๆ ลดอุบัติการณ์โรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์ให้เป็นศูนย์

**กิจกรรมการพัฒนาการเปลี่ยนแปลง:**

1. การพัฒนาศักยภาพบุคลากรทีมสหสาขาวิชาชีพ

* บุคลากรด้านเอชไอวีให้มีความรู้การป้องกันดูแลรักษาผู้ป่วยโรคติดต่อทางเพศสัมพันธ์
* บุคลากรด้านโรคติดต่อทางเพศสัมพันธ์สามารถให้บริการปรึกษาด้านเอชไอวีได้

1. จัดระบบบริการที่เป็นมิตรกับผู้ติดเชื้อเอชไอวี/เอดส์ โดยบูรณาการงานด้านการดูแลรักษาผู้ติดเชื้อเอชไอวี/เอดส์และงานโรคติดต่อทางเพศสัมพันธ์

* จัดระบบบริการ one stop service ในคลินิกผู้ติดเชื้อเอชไอวีโดยทีมการรักษาเดียวกัน ผู้ป่วยกลุ่มนี้ก็จะได้รับการดูแลทันทีและได้รับการแนะนำเรื่องการป้องกันการแพร่เชื้อสู่บุคคลอื่น
* เพิ่มการบริการตรวจคัดกรอง ค้นหาในผู้ติดเชื้อเอชไอวี/เอดส์ รายใหม่/รายเก่า ร่วมกับการตรวจ รักษาโรคติดต่อทางเพศสัมพันธ์ร่วมด้วย(รายเก่าปีละ 1 ครั้ง)
* ให้บริการปรึกษาสุขภาวะทางเพศ การป้องกัน โรคติดต่อทางเพศสัมพันธ์จัดบริการให้คำปรึกษาแนะนำและการดูแลรักษาโดยบุคคลากรที่มีความรู้ความเข้าใจในประเด็นปัญหาที่ละเอียดอ่อนในกลุ่มผู้ติดเชื้อเอชไอวีที่ป่วยเป็นโรคติดต่อทางเพศสัมพันธ์ ปราศจากอคติกับมุมมองที่มีอยู่เดิมเกี่ยวกับพฤติกรรมการติดเชื้อเอชไอวี โดยที่ต้องให้ความมั่นใจกับผู้ป่วยว่าข้อมูลเหล่านี้จะเก็บรักษาไว้เป็นความลับและจะเคารพสิทธิโดยการไม่เปิดเผยข้อมูลเกี่ยวกับพฤติกรรมทางเพศให้ผู้อื่นทราบ
* จัดกิจกรรมกลุ่มย่อยสร้างความรู้ความเข้าใจเรื่องโรคเอดส์และโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์เดือนละ 1 ครั้ง

1. การส่งเสริมป้องกันและการดูแลผู้ป่วยอย่างต่อเนื่อง

* เพิ่มช่องทางการเข้าถึงการบริการ ในเรื่องการให้การปรึกษา การสื่อสารกับผู้มารับบริการเพิ่มขึ้น เช่นการใช้ช่องทางผ่านสังคมออนไลน์ (Facebook, Line) เป็นต้น
* ทำงานเชิงรุกโดยออกรณรงค์ประชาสัมพันธ์ให้ข้อมูลเรื่องเอดส์และ โรคติดต่อทางเพศสัมพันธ์ พร้อมทั้งแจกถุงยางอนามัยและสารหล่อลื่นอย่างต่อเนื่องควบคู่ไปกับการทำงานเชิงรับในคลินิกโดยเฉพาะในกลุ่มเป้าหมาย (ผู้ติดเชื้อเอชไอวี/เอดส์) กลุ่มชายรักชาย

**แผนภูมิที่ 1 :กิจกรรมการพัฒนาการเปลี่ยนแปลง**

**C**

Check

**D**

Do

**P**

Plan

**A**

Act

**การวัดผลและผลของการเปลี่ยนแปลง**

1. **ข้อมูลทั่วไป**

**ตารางที่ 1** แสดงข้อมูลผู้ติดเชื้อเอชไอวีที่ป่วยเป็นโรคติดต่อทางเพศสัมพันธ์

|  |  |  |  |  |
| --- | --- | --- | --- | --- |
| **โรคติดต่อเพศสัมพันธ์ที่พบ** | **ปี 2556 (N=156)** | | **ปี2557 (N=172)** | |
| **จำนวน/เพศ** | | **จำนวน/เพศ** | |
| **ชาย** | **หญิง** | **ชาย** | **หญิง** |
| กามโรค | **2** | **0** | **1** | **0** |
| หูดหงอนไก่ | **1** | **0** | **0** | **0** |
| เริมที่อวัยวะเพศ | **0** | **1** | **0** | **1** |

ปีงบประมาณ

ร้อยละ

* การดำเนินงานโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์ พบว่ามีความครอบคลุมในการซักประวัติพฤติกรรมเสี่ยง การตรวจรักษาโรคติดต่อทางเพศสัมพันธ์ และการค้นหา คัดกรอง สถานะการติดเชื้อเอชไอวี/เอดส์ และการให้บริการป้องกันโรคติดต่อทางเพศสัมพันธ์และเอชไอวี/เอดส์ ร่วมกัน จากตารางปี2557 พบว่า ได้รับการตรวจคัดกรองมากขึ้น จากร้อยละ 84.62 เป็น ร้อยละ 96.72 โดยผู้ติดเชื้อ HIV/STI ที่ได้รับบริการ STI case management ตามมาตรฐานร้อยละ 100

**ตารางที่ 2 แสดงอัตราการใช้ถุงยางอนามัยในกลุ่มผูติดเชื้อเอชไอวี/เอดส์**

**ร้อยละ**

* จากตารางถึงแม้ผู้ติดเชื้อเอชไอวี/เอดส์จะมีพฤติกรรมในการใช้ถุงยางอนามัยมีแนวโน้มสูงขึ้นจาก ร้อยละ 97.4 เป็นร้อยละ 97.7 ในปี 2556 และ 2557 ซึ่งยังไม่ครอบคลุม 100%

**บทเรียนที่ได้รับ**

1. การจัดระบบบริการแบบบูรณาการจะทำให้การทำงานง่ายขึ้น ผู้ป่วยได้รับการดูแลอย่างครอบคลุมและต่อเนื่อง
2. สถานที่บริการจะต้องเข้าถึงได้ง่ายมีขั้นตอนการให้บริการที่กระชับ ไม่ซับซ้อน ให้บริการแบบ one stop serviceมีความเป็นมิตร ไม่รังเกียจ ไม่ตัดสิน และไม่เลือกปฏิบัติ
3. ระบบเก็บรักษาความลับของผู้มารับบริการเป็นสิ่งสำคัญ
4. การทำงานในด้านการปรับเปลี่ยนพฤติกรรม ทัศนคติต่างๆเป็นสิ่งที่ต้องใช้ระยะเวลา

**การติดต่อกับทีมงาน :**

นาจันทนา อยู่ศิริ ตำแหน่ง พยาบาลวิชาชีพชำนาญการ

โรงพยาบาลวังจันทร์ จังหวัดระยอง เบอร์โทรศัพท์ 083-0304092

E-mail : dakanda2551@gmail.com